Lommelshaff

De Lommelshaff ass e fréiere Bauerenhaff zu Déifferdeng, an ee vun de wéinegen Zeie vun der landwirtschaftlecher Vergaangenheet vun der Stad.

Och ënnert dem Numm Ferme Goullon bekannt, gouf den Haff ëm 1900 gebaut a besteet aus engem Wunnhaus, laanscht d'Strooss, hannert deem an U-Form d'Wirtschaftsgebaier ronderëm e Bannenhaff gebaut sinn. An der Entrée, laanscht d'Strooss, stinn zwou mächteg Lannen.DiffMag 06/2018, S.12.

Nodeems en Zäitchen eidel stoung, an no dru war fir ofgerappt ze ginn, huet d'Stad Déifferdeng e kaf.

De 6. September 2018 gouf en als nationaalt Monument klasséiert.

No Restauréierungsaarbechten, déi eng 3 Millioune kaschte sollen, huet d'Gemeng wëlles, am Kader vun Esch 2022 aus dem Gebai en Treffpunkt fir Jonk an Al ze maachen, mat Raimlechkeete fir Veräiner an Artisten, Plaz fir Theater a Museker, sou wéi e grousse pedagogesche Permakultur-Gaart."3 Milliounen Euro fir renovéierte 'Lommelshaff' am Kader vun Esch 2022." rtl.lu, 7. Juni 2019.

Kuckt och
Lëscht vun den nationale Monumenter an der Gemeng Déifferdeng

Um Spaweck
 Reportage op Tele Lëtzebuerg, tele.rtl.lu, 07.07.2019.

Kategorie:Gebaier an der Gemeng Déifferdeng
Deifferdeng